Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 898/11/8806	Košice, 9.6.2014
EEČ : 2-65-162-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Jasove, okres XXXXX - okolie,  od januára 2011 do 13. 12. 2013, ako otec ničím neprispel na výživu  dcére XXXXX , nar. 12. 06. 1997, zverenej do výchovy matke XXXXX, hoci mu táto povinnosť vyplýva zo zákona o rodine a špecifikovaná bola právoplatným  verdiktom Okresného súdu XXXXX - okolie sp.zn. 18 C 439/2010 z 18.03.2012 mesačne  30 % zo sumy životného minima a tak mu vznikol alimentačný dlh 896,28,- €, keďže obvinený dodatočne -prostredníctvom ním poverených osôb - výživné  uhradil a  jeho konanie nemalo trvalo nepriaznivé následky voči oprávnenej osobe

lebo zanikla trestnosť činu

Odôvodnenie:
Uznesením vyšetrovateľa OR PZ Odboru kriminálnej polície XXXXX - okolie  bolo vznesené obvinenému XXXXX 13.12.2013 vznesené obvinenie  pre trestný čin zanedbania povinnej výživy podľa § 207 ods. 1, 3 písm. b/  Trestného zákona .  

      Spoločensky nežadúcej aktivity sa mal dopustiť tak, ako to konštatuje enunciát tohto rozhodnutia.

Vyšetrovateľka  Okresného riaditeľstva PZ XXXXX - okolie, odboru kriminálnej polície I. oddelenia vyšetrovania XXXXX predložila 22.05.2014 - návrh na  zastavenie trestného stíhania. Argumentovala tým, že ku dňu 30.04.2014 obvinený  vyplatil matke oprávnenej osoby -  prostredníctvom svojích rodičov  - výživné  v plnej výške.      

XXXXX matka oprávnenej maloletej XXXXX pri svojom výsluchu 30.04.2014 vyhlásila, že rodičia obvineného jej jeho alimentačný schodok v plnej sume uhradili. Nepriaznivý vplyv konania  obv. XXXXX, na primeraný spôsob života dieťaťa neplatením alimentačnej povinnosti nepociťovala.  

	Vzhľadom na konštatovaný dôkazný stav, považujem návrh vyšetrovateľky PZ za  korektný a dôvodný. Preto som prijal decíziu v zmysle petitu tohoto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor